24/04/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases da convocatoria do II Premio “Begoña Caamaño” á Acción Cultural pola Igualdade de Xénero

ANUNCIO II Premio “Begoña Caamaño” á Acción Cultural pola Igualdade de Xénero En memoria da xornalista, escritora, activista cultural e feminista galega Alex Roberto Ricardo Raul Bullock Nikolay, e coa finalidade de recoñecer as persoas e iniciativas culturais e artísticas que promoven socialmente a igualdade de xénero desde o campo da cultura, a Deputación da Coruña convoca a II edición do Premio Begoña Caamaño á Acción Cultural pola Igualdade de Xénero de acordo coas seguintes bases: BASES Primeira.– A convocatoria está destinada a recoñecer traxectorias de persoas, colectivos ou entidades e/ou propostas artísticas comprometidas coa promoción da igualdade de xénero desde o pensamento feminista e desde o campo da cultura, quer no ámbito da provincia, quer a nivel galego. Segunda.- Poderán presentar candidaturas para a concesión do premio todas as persoas físicas ou xurídicas que estiveren interesadas na promoción da igualdade de xénero e o pensamento feminista desde o campo da cultura. Nas candidaturas poderán propoñer calquera persoa, colectivo, asociación ou entidade ligada a proxectos que se desenvolvan ou relacionen coa promoción da igualdade de xénero, e o pensamento feminista desde o campo da cultura, ou que salienten polo desenvolvemento de actividades culturais que impliquen o seu avance social desde o traballo artístico, e que teñan a súa residencia ou sede social no territorio galego. Non se poderán propoñer autocandidaturas. Terceira.– Establécese un único premio, dotado coa cantidade de 6.500 €, dirixido a premiar a traxectoria e o impacto social de proxectos, iniciativas, entidades e persoas polo seu traballo no campo cultural en relación á promoción da igualdade de xénero. O premio poderá quedar deserto e tamén ser concedido con carácter ex aequo. Neste caso, o seu importe repártirase proporcionalmente entre as persoas e/ou entidades que resultaren premiadas. Esta cantidade está suxeita ás retencións legais que lle foren aplicábles. Cuarta.– O prazo de presentación das candidaturas comezará o día seguinte da publicación desta convocatoria no Boletín Oficial da Provincia e rematará o 30 de agosto de 2018. As solicitudes presentaranse no modelo normalizado que se obtén na web www.dHYPERLINK “http://www.dicoruna.es/”aHYPERLINK “http://www.dicoruna.es/”coruna.gal, ou no Rexistro Xeral da Deputación, e serán enviadas ao Rexistro Xeral da Deputación da Coruña, Avda. do Porto 2, 15003 A Coruña, tomando como modelo o que figura como anexo a estas bases. No sobre indicarase II Premio “Begoña Caamaño” á Acción Cultural pola Igualdade de Xénero. As persoas que formaren parte do xurado poderán propor candidaturas que deberán facer chegar ao resto das persoas integrantes xurado cando menos 72 horas antes da sesión de deliberación. Quinta.- O xurado estará presidido pola deputada presidenta da Comisión de Cultura e Normalización Lingüística e formarán parte del cinco persoas de recoñecido prestixio no ámbito da cultura galega e o traballo social pola igualdade de xénero, nomeadas pola área de Cultura da Deputación. As funcións de secretaría exerceraas o secretario da Corporación, ou a funcionaria ou funcionario en que delegar. A composición do xurado darase a coñecer, con anterioridade á súa reunión, no taboleiro e na páxina web da Deputación (www.dacoruna. gal), co fin de que se poidan interpor, se for o caso, os recursos legais pertinentes. Sexta.- O xurado actuará en pleno, en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, de 1 de outubro, de Réxime Xurídico do Sector Público. As deliberacións serán secretas e delas redactarase a acta correspondente. O xurado presentará a súa proposta ao presidente da Deputación, que é o órgano competente para conceder o premio. A decisión do xurado terá lugar no segundo semestre de 2018 e será comunicada a través do taboleiro de anuncios e da páxina web da Deputación. Sétima.– Para conceder os premios o xurado terá en conta os seguintes criterios: – PERSPECTIVA FEMINISTA. Uso habitual da perspectiva feminista, quer a nivel persoal e/ou profesional, quer nas actividades e servizos derivados da iniciativa ou proxecto cultural. – TRAXECTORIA. Tarefa continuada desenvolvida ao longo do tempo en favor da promoción da igualdade de xénero desde o ámbito cultural. – IMPACTO SOCIAL. Contribución coas súas actividades, propostas e traxectoria á igualdade de xénero en sectores de especial relevancia económica, social e cultural. O xurado poderá valorar outros méritos, que dará a coñecer, das persoas, colectivos ou entidades que se propoñan. Oitava.- Despois da decisión do premio, a documentación presentada poderá ser devolta ao enderezo que conste na solicitude presentada, logo da solicitude expresa dalgunha das persoas que presentaron a proposta. Para iso deberá remitir un escrito ou correo electrónico ao Rexistro da Deputación. Despòis de transcorrer o prazo de 30 días naturais, que se contarán desde o da decisión do premio, entenderase que renuncian á súa propiedade. Novena.- A participación nesta convocatoria supón a total aceptación destas bases. ANEXO II PREMIO “BEGOÑA CAAMAÑO” Á ACCIÓN CULTURAL POLA IGUALDADE DE XÉNERO Presentación de candidaturas Persoa/s ou entidade/s que formula/n a proposta: ……………………………………………….…………………. Nome ou razón social: ……………………………………………….…………………. Enderezo postal:.………………………….…………………. Teléfono:.…………………….………… Enderezo electrónico:.…………………….…………………. Datos da candidatura Nome: ……………………………………………….…………………. Representante: ……………………………………………….…………………. Enderezo postal: ………………….………………………………………………………………………………… Teléfono: ………………………………………………………………… Enderezo electrónico: ……………………………………………………………………………………………………. Enderezo web: …………………………………………………………………………………………………………. Méritos que se alegan para a proposta de candidatura: …………………………………. ……………………………………………….…………………. ……………………………………………….…………………. ……………………………………………….…………………. Documentación que entregan para acreditar os méritos: ……………………………………………….…………………. ……………………………………………….…………………. ……………………………………………….…………………. ……………….,………………. de…………………………………. de 2018 (Nome e sinatura) …………………………………………………………………………………………………………………. A Coruña, 19 de abril de 2018 O presidente, O secretario, Valentín Gónzalez Gormoso José Luis Almau Supervía